滷水系列    未試過一次過食咁多款滷水嘢，款款一碟，絕對足夠我哋樣樣都試勻。滷水以鵝肉、豬腳筋及鵝肝做得最為入味，味道醇香沉實，鹹香適中，而鵝肉嫩滑味濃，蘸點白醋，鵝味更突出，豬腳筋又好有驚喜，軟腍到不得了，好似食緊花膠咁，鵝肝入口粉嫩甘腴，正正各有特色；此外，豬耳仔我都幾鍾意，冰涼爽口，咬落有嚼勁，滷水豆腐就真人不露相，以為平平無奇，原來入口十分軟滑，只可惜滷水味無滷鵝、滷豬腳筋嗰幾樣嘢咁入味。